b'\n_START_ARTICLE_\nArchonias brassolis\n_START_SECTION_\nUtseende\n_START_PARAGRAPH_\nTil tross for at den tilh\xc3\xb8rer familien hvitvinger er denne arten hovedsakelig svart. Den etterligner giftige sommerfugler, svalestjerter i slekten Parides og pasjonsblomstsommerfugler i slekten Heliconius og andre. Enkelte former kan synes \xc3\xa5 etterligne \xc3\xa9n modell p\xc3\xa5 oversiden og en annen p\xc3\xa5 undersiden. Som vanlig for sommerfugler som etterligner andre finnes denne arten i mange ulike fargevarianter, og de ulike formene varierer ogs\xc3\xa5 mye i st\xc3\xb8rrelse \xe2\x80\x93 vingespennet kan variere mellom 31 og 65 millimeter. Vingene er forholdsvis lange og smale, brunsvarte med lyse (ofte rosa) flekker. Undersiden av bakvingen har ofte r\xc3\xb8de streker.\n_START_SECTION_\nLevevis\n_START_PARAGRAPH_\nDenne sommerfuglen lever i regnskog og t\xc3\xa5keskog. Trolig er den giftig i likhet med artene den etterligner. Larvene er selskapelige og utvikler seg p\xc3\xa5 planter i mistelteinfamilien (Loranthaceae).\n_START_SECTION_\nUtbredelse\n_START_PARAGRAPH_\nArten er vidt utbredt i den neotropiske \xc3\xb8kosonen, fra Guatemala i nord til Argentina i s\xc3\xb8r.'